עמוס גלעד

עמוס גלעד (נולד ב-1951) הוא אלוף בדימוס בצה"ל ובכיר לשעבר במערכת הביטחון הישראלית, שכיהן כראש האגף הביטחוני-מדיני במשרד הביטחון ושירת כראש חטיבת המחקר באמ"ן ומתאם פעולות הממשלה בשטחים. כקצין צעיר באמ"ן, נתן גלעד עדות מכרעת בפני ועדת כהן לחקר סברה ושתילה. כיום, עומד גלעד בראש המכון למדיניות ואסטרטגיה ומכהן כיו"ר כנס הרצליה במרכז הבינתחומי הרצליה. גלעד נולד בירושלים, בנם של חוה, ניצולת שואה ויצחק שעלה לארץ ישראל בשנת 1939 מצ'כוסלובקיה. גדל בקריית מוצקין ולמד בתיכון לוינהרץ בו היה אביו מורה ומנהל. לאחר התיכון החל בלימודים במסגרת העתודה האקדמית וסיים תואר ראשון במזרחנות באוניברסיטת חיפה. התגייס לצה"ל בשנת 1972, ומילא תפקידים רבים בחטיבת המחקר של אגף המודיעין, במלחמת לבנון התריע מפני אפשרות טבח מצד הפלנגות ולאחר טבח סברה ושתילה היה מהעדים בפני ועדת כהן. הוא שירת כעוזר לעזריאל נבו המזכיר הצבאי של ראש הממשלה יצחק שמיר ולאחר מכן עוזרו של דני יתום, מזכירו הצבאי של ראש הממשלה יצחק רבין. מונה ב-1994 לדובר צה"ל על ידי הרמטכ"ל אהוד ברק, וב-1996 חזר לאגף המודיעין ומונה לראש חטיבת המחקר. ב-2001 הועלה לדרגת אלוף ומונה למתאם פעולות הממשלה בשטחים, עד פרישתו מצה"ל ביולי 2003. במהלך תקופה זו מונה (ב-2002) לראש מערך ההסברה הלאומי, שהוקם בעקבות החשש מתקיפות טילים על ישראל במלחמת עיראק שפרצה ב-2003. ב-7 במרץ, שבועיים לפני פרוץ המלחמה התנבא בידיעות אחרונות שהאמריקנים יגלו בעיראק "דברים שירעידו את העולם". גלעד עוטר במהלך שירותו באות לגיון ההצטיינות האמריקאי. מ-2003 שימש גלעד כראש האגף הביטחוני-מדיני במשרד הביטחון, תפקיד בו שימש עד מרץ 2017. במסגרת תפקידו היה ממונה על נושא השבויים והחטופים מטעם ראש הממשלה, והיה אחראי על המגעים לשחרור החייל החטוף גלעד שליט. מספטמבר 2008 חזר במקביל לתפקיד מתאם פעולות הממשלה בשטחים כממלא מקום, לאחר שלא נמצא מחליף ליוסף מישלב, שפרש מצה"ל. בין השאר, היה לגלעד תפקיד מרכזי במגעים ותיאומים ביטחוניים עם הרשות הפלסטינית, בגיבוש הסכם ה"תהדיה" עם החמאס בעזה ביוני 2008, ובסוגיות שונות של מדיניות החוץ של ישראל בעולם. ב-26 בנובמבר 2009 הוחלף עמוס גלעד בתפקידו זה על ידי איתן דנגוט. במאי 2004 פורסם כי גלעד תבע ממשרד הביטחון הכרה בו כבנכה צה"ל בעקבות הפגיעה בבריאותו, התשישות והמתח הנפשי שנגרמו לו בתקופה בה שירת כנציג אמ"ן בפיקוד הצפון, בשנים 1982–1983, בהן, לטענתו, גם התריע בפני אירועי סברה ושתילה. בפברואר 2009 הביע גלעד ביקורת שפורסמה בעיתונות, על התנהלות ראש הממשלה אהוד אולמרט במשא ומתן על הסכם הרגיעה עם החמאס לאחר מבצע עופרת יצוקה, וטען כי אולמרט קבע באופן מפתיע ובלתי מתואם את נושא שחרור גלעד שליט כתנאי להסכם, דבר שפגע בקידום ההסכם ובמתווכים המצרים. אולמרט נזף בגלעד על כך, השעה את גלעד מתפקידו כשליח במצרים (אולמרט מינה את עופר דקל במקומו), והגיש תלונה נגדו בנציבות שירות המדינה. מנגד, שר הביטחון, אהוד ברק, טען שנעשה לגלעד עוול. לאחר זמן קצר בוטלה התלונה. גלעד שב לתפקידו לאחר שהתנצל בפני אולמרט. כיום מלמד גלעד במרכז הבינתחומי הרצליה. במרץ 2017 פרש מתפקידו במשרד הביטחון כראש האגף הביטחוני-מדיני. במהלך שנת 2019 קיים העיתונאי שמעון שיפר סדרה של שיחות עם עמוס גלעד על תפקידיו השונים בנושאים שונים. השיחות אוגדו לספר שנקרא "המתריע" העוסק ב-17 נושאים שונים בביטחון ישראל. הספר יצא בספטמבר 2019 בהוצאת "ידיעות ספרים". זכה באות אביר איכות השלטון לשנת 2020 בקטגוריית צבא וביטחון מטעם התנועה לאיכות השלטון. עמוס הראל ואבי יששכרוף, המלחמה השביעית, הוצאת ידיעות ספרים, 2004 עפר שלח ורביב דרוקר, בומרנג, הוצאת כתר, 2005 שמעון שיפר, המתריע: שיחות עם האלוף (במיל') עמוס גלעד, הוצאת ידיעות ספרים, 2019 זאב שיף, אתגר חדש ל"מר מודיעין", באתר הארץ, 20 ביולי 2001 שרה ליבוביץ-דר, המסביר המרכזי, באתר הארץ, 10 בפברואר 2003 האלוף (מיל') עמוס גלעד – ממלא מקום מתפ"ש, באתר דובר צה"ל, 4 בספטמבר 2008 עמוס הראל, כך הפך עמוס גלעד לאיש החזק בצמרת קבלת ההחלטות, באתר הארץ, 21 בדצמבר 2008 עודד בן-עמי, ‏כיצד רואים את המבצע ג'יבריל ראג'וב ועמוס גלעד?, באתר ‏מאקו‏, 22 בנובמבר 2012 גאולה אבן מראיינת את עמוס גלעד ראש המטה המדיני ביטחוני במשרד הביטחון, באתר YouTube‏, 23 ביולי 2013 ברק רביד, עמוס גלעד: ישראל לא צריכה להגדיר את האינטרס שלה כזהה לזה של ארה"ב, באתר הארץ, 13 באפריל 2014 עמיר רפפורט, מקור ראשון, האלוף גלעד: "ב-2016 אבו מאזן ייסחף לעימות מולנו", באתר nrg‏, 25 בדצמבר 2015 סמדר פרי, "האמת, גם האויבים יחסרו לי", באתר "ידיעות אחרונות", 2 במרץ 2017 שמעון שיפר, "צעקתי: 'השתגעתם? להכניס את הפלנגות למחנות? יהיה טבח. הם ישחטו נשים וילדים'", באתר "ידיעות אחרונות", 24 במאי 2018 שמעון שיפר, "הידיעה שנתניהו אישר לגרמנים למכור צוללות למצרים פוגעת לי בבריאות. ראש הממשלה ויתר על עיקרון בסיסי בתפיסתנו הביטחונית", באתר "ידיעות אחרונות", 28 במרץ 2019 אורי פסובסקי, ‏"כל כך הרבה בכירים התעסקו בשחיתויות ובלתחמן את המדינה": עמוס גלעד רואה עננים שחורים באופק, באתר גלובס, 28 ביוני 2019 מכתביו אורות וצללים במזרח התיכון, באתר ליברל, 17 באוקטובר 2021 עמיר רפפורט, גם אלוף דרורי נגד עמוס גלעד, באתר nrg‏, 22 ביוני 2004 דב וייסגלס בלונדון וקירשנבאום, 19 בפברואר 2009 אמיר דרורי, סרן גלעד WHO?, באתר הארץ, 21 ביוני 2004 שרה ליבוביץ-דר, המסביר המרכזי, באתר הארץ, 10 בפברואר 2003 גל פרל פינקל, בגלל שהוא בדרך כלל צודק, כשהוא טועה זה מסוכן, באתר זמן ישראל, 23 בספטמבר 2019 הערכת המודיעין הישראלית 2003-1998 — התבטאויות בתקשורת, באתר המכון למחקרי ביטחון לאומי ביוגרפיה באתר אוניברסיטת רייכמן מירב לוי, האלוף עמוס גלעד ידרוש הכרה כנכה צה"ל, 25 במאי 2004, אתר Nfc עמוס גלעד מבקש הכרה כנכה צה"ל, באתר וואלה, 25 במאי 2004 יוסי שריד, אומה של אחוזי נכות, באתר הארץ, 10 במאי 2006 מיה בנגל, אולמרט ערך שיחת נזיפה לברק ולעמוס גלעד, באתר nrg‏, 18 בפברואר 2009 ברק רביד, רגע לפני הקבינט: ראש הממשלה נזף באלוף במיל' עמוס גלעד, באתר הארץ, 18 בפברואר 2009 רוני סופר, עמוס גלעד מושעה מתפקידו כשליח למצרים, באתר ynet, 23 בפברואר 2009 רוני סופר, ברק על נזיפת ראש הממשלה בשליח עמוס גלעד: "עוול לעובד מדינה מסור", באתר ynet, 18 בפברואר 2009 יובל אזולאי, ‏ראש האגף הביטחוני-מדיני במשהב"ט עמוס גלעד פורש, באתר גלובס, 16 בנובמבר 2016 רשימת זוכי אות אביר איכות השלטון לשנת 2020, באתר התנועה לאיכות השלטון, ‏11.4.21